ଭୁବନେଶ୍ୱର, ନଭେମ୍ବର ୨୬ (ଲୋକାଲ ୱାୟାର): ନଭେମ୍ବର ଆସିବା ମାତ୍ରେ ପିଲାମାନେ ଖୁସି ହୁଅନ୍ତି । କାରଣ ନଭେମ୍ବର ୧୪ରେ ସେମାନଙ୍କ ପାଇଁ ସ୍ୱତନ୍ତ୍ର ଦିନଟିଏ ଥାଏ । ଯାହାକି ଶିଶୁ ଦିବସ ଭାବେ ପାଳିତ ହୁଏ ।
ତେବେ ଭୁବନେଶ୍ୱରରେ ପିଲାଙ୍କ ମନଖୁସି କରିବା ପାଇଁ ପିକକ ଶିଶୁ ମେଳାରେ ଗୋଟିଏ ସପ୍ତାହ ମିଳେ ।
ନଭେମ୍ବର ୧୪ରୁ ୨୦ ତାରିଖ ଯାଏଁ ଏକାମ୍ର ହାଟରେ ଅନୁଷ୍ଠିତ ହେଉଥିବା ଏହି ଶିଶୁ ମେଳାରେ କଳା, ସଙ୍ଗୀତ, ବକ୍ତୃତା, ସାଂସ୍କୃତିକ କାର୍ଯ୍ୟକ୍ରମ ପ୍ରତିଯୋଗିତା ଆୟୋଜିତ ହୋଇଥାଏ ।
ନିଜସ୍ୱ ଉଦ୍ୟମରେ ସାମାଜିକ ପରିବର୍ତ୍ତନରେ ବିଶ୍ୱାସୀ କିଛି ସାମାଜିକ କର୍ମକର୍ତ୍ତା ଓ ଶିକ୍ଷାବିତ ୮୦ ଦଶକର ଶେଷ ଆଡ଼କୁ 'ପିକକ' ଭାବେ ପରିଚିତ ପିପୁଲ୍ସ କଲଚରାଲ ସେଣ୍ଟର କଳ୍ପନା କରିଥିଲେ ।
ରଞ୍ଜନ ମହାନ୍ତି ଓ ପତ୍ନୀ ଅନୁରାଧା ମହାନ୍ତିଙ୍କ ଦ୍ୱାରା 'ପିକକ' ୧୯୯୦ରେ ସ୍ଥାପିତ ହୋଇଥିଲା ।
ଆଧୁନିକ ପ୍ରଯୁକ୍ତି ଯୁଗରେ ଟ୍ୟାବ ଓ ସ୍ମାର୍ଟଫୋନ ପ୍ରତି ଆକର୍ଷିତ ହେଉଥିବା ପିଲାଙ୍କ ସଂଖ୍ୟା ବଢ଼ି ଚାଲିଥିବାରୁ ରାଜ୍ୟର ସମୃଦ୍ଧ ତଥା ବିବିଧ ସାଂସ୍କୃତିକ ଐତିହ୍ୟର ସଂରକ୍ଷଣ ଓ ବିକାଶ ହେବା ଦରକାର ବୋଲି ରଞ୍ଜନ ମହାନ୍ତି କୁହନ୍ତି ।
ପିଲାଙ୍କ ଅଧିକାର, ମହିଳା, ବୟସ୍କ ଓ ଆଦିମ ଜନଜାତିଙ୍କ ସହ ସମାଜର ଅବହେଳିତ ବର୍ଗଙ୍କୁ ପ୍ରୋତ୍ସାହନ ଓ ସଂରକ୍ଷଣ ଦେବା ପାଇଁ ପିକକ୍ କାମ କରିଥାଏ ।
ଲୋକାଲ ୱାୟାର ସହ ମହାନ୍ତି ଦମ୍ପତି ଆଲୋଚନା କରିବା ବେଳେ ଆମକୁ ଜଣାଇଛନ୍ତି ଏହି ନିଆରା ଉଦ୍ୟମ ସମ୍ପର୍କରେ ୧୦ଟି ଜାଣିବା କଥା ।
୧. ପ୍ରତିବର୍ଷ ୧୪ରୁ ୨୦ ନଭେମ୍ବର ଯାଏଁ ପିକକ ଶିଶୁ ମେଳା ଆୟୋଜିତ ହୋଇଥାଏ । ୧୯୯୦ରୁ ଆରମ୍ଭ ଏହି ଶିଶୁ ମେଳା ପ୍ରଥମେ ବିଭିନ୍ନ ସରକାରୀ ଓ ବେସରକାରୀ ସ୍କୁଲରେ ଆୟୋଜିତ ହେଉଥିଲା । ତେବେ ଗତ ୧୫ ବର୍ଷ ହେଲା ଭୁବନେଶ୍ୱରର ଏକାମ୍ର ହାଟରେ ଏହା ଆୟୋଜିତ ହେଉଛି ।
୨. ଭାରତରେ ନଭେମ୍ବର ୧୪ରେ ଶିଶୁ ଦିବସ ପାଳିତ ହୁଏ । କିନ୍ତୁ ଅନେକ ଜାଣିନଥିବେ ନଭେମ୍ବର ୨୦ରେ ସାରା ବିଶ୍ୱରେ ଶିଶୁ ଦିବସ ପାଳିତ ହୋଇଥାଏ । ଭାରତରେ ନଭେମ୍ବର ୨୦କୁ ଶିଶୁ ଅଧିକାର ଦିବସ ଭାବେ ପାଳନ କରି ପିଲାଙ୍କ ଅଧିକାର ସମ୍ପର୍କରେ ସଚେତନତା ସୃଷ୍ଟି କରାଯାଏ ।
୩. ୧୯୯୦ ବେଳକୁ ଅଭିବ୍ୟକ୍ତି ପ୍ରକାଶର ସ୍ୱାଧୀନତା ଓ ରଚନାତ୍ମକତା ପ୍ରଦର୍ଶନ ପାଇଁ ପିଲାମାନଙ୍କ ସକାଶେ କୌଣସି ରାଜ୍ୟସ୍ତରୀୟ ମଞ୍ଚ ନଥିଲା ।
ପିଲାମାନଙ୍କୁ ଏକ ରାଜ୍ୟସ୍ତରୀୟ ମଞ୍ଚ ଯୋଗାଇବା ଭାବନାରୁ ଜନ୍ମ ନେଇଥିଲା ପିକକ ଶିଶୁ ମେଳା ।
ମଞ୍ଚ ଉପରେ ପିଲାମାନେ ନିଜ ସୃଜନଶୀଳତା, ପ୍ରତିଭା ପ୍ରଦର୍ଶନ କରି ପ୍ରଶଂସା ସାଉଁଟିବା ଉଦ୍ଦେଶ୍ୟରେ ରାଜ୍ୟରେ ପ୍ରଥମ ଥର ପାଇଁ ଏହି ମେଳା ଆୟୋଜିତ ହୋଇଥିଲା ।
୪. ୧୮ ବର୍ଷ ପର୍ଯ୍ୟନ୍ତ ବିଭିନ୍ନ ବୟସ ବର୍ଗର ପିଲାମାନେ ମେଳାରେ ଆୟୋଜିତ ସମସ୍ତ କାର୍ଯ୍ୟକ୍ରମରେ ବିନା ଦେୟରେ ଭାଗ ନେଇପାରିବେ ।
୫. ଫାଇନ ଆର୍ଟ୍ସ, ସଙ୍ଗୀତ, ବକ୍ତୃତା, କାହାଣୀ ଲେଖା ଭଳି ଅନେକ ପ୍ରତିଯୋଗିତା ଆୟୋଜିତ ହେବା ସହ ସମ୍ବଲପୁରୀ, ଗୋଟିପୁଅ, ଓଡ଼ିଶୀ ଓ ଅନ୍ୟ ଲୋକନୃତ୍ୟ ଓ ଆଦିବାସୀ ନୃତ୍ୟ ଭଳି ସାଂସ୍କୃତିକ କାର୍ଯ୍ୟକ୍ରମ ପ୍ରତିଦିନ ପିଲାମାନଙ୍କ ପାଇଁ ଆୟୋଜିତ ହୁଏ ।
୬.୨୦୦୨, ନଭେମ୍ବର ୧୭ରେ ପ୍ରସିଦ୍ଧ ଓଡ଼ିଆ ସଙ୍ଗୀତକାର ଅକ୍ଷୟ ମହାନ୍ତିଙ୍କ ପରଲୋକ ହୋଇଥିଲା ।
ଏହି ସାଂସ୍କୃତିକ ଆଇକନଙ୍କୁ ଶ୍ରଦ୍ଧାସୁମନ ଅର୍ପଣ କରିବା ଉଦ୍ଦେଶ୍ୟରେ ପିକକ ତରଫରୁ ସଙ୍ଗୀତ ପ୍ରତିଯୋଗିତା ଓ କାର୍ଯ୍ୟକ୍ରମ ଶିଶୁ ମେଳାରେ ଆୟୋଜିତ ହୋଇଥାଏ ।
ଜଣେ ଶିଶୁ କଳାକାରଙ୍କୁ ସମ୍ମାନଜନକ ପିଲାଙ୍କ ଆକାଂକ୍ଷା ସମ୍ମାନ ପ୍ରଦାନ କରାଯାଏ । ଚଳିତ ବର୍ଷ ଅଭିଜିତ ପାଢ଼ୀ ଏହି ପୁରସ୍କାର ପାଇଛନ୍ତି ।
୭.ଓଡ଼ିଶାର ଭୂତପୂର୍ବ ମୁଖ୍ୟମନ୍ତ୍ରୀ ବିଜୁ ପଟ୍ଟନାୟକ, ଆଇଏଏସ ଅଧିକାରୀ, ହାଇକୋର୍ଟ ବିଚାରପତି, ଖ୍ୟାତନାମା ଡାକ୍ତର ଓ ସମାଜସେବୀ ଏହି ମେଳା ବୁଲିବାକୁ ଆସିଛନ୍ତି । ସେମାନଙ୍କ ଭାଷଣ ପିଲାମାନଙ୍କ ଜୀବନଯାତ୍ରାରେ ଆଲୋକବର୍ତ୍ତିକା ସାଜେ ।
୮.ପିକକର ଗୁଡୱିଲ ଆମ୍ବାସଡର ଭୂମିକା ଦାସ, ଏହି ମଞ୍ଚରୁ ଓଲିଉଡ କ୍ୟାରିୟର ଆରମ୍ଭ କରିଛନ୍ତି । ଦିନେ ଏହି ମେଳାରେ ସେ ଶିଶୁ କଳାକାରଭାବେ ଅଂଶ ଗ୍ରହଣ କରୁଥିଲେ ।
୯. ପ୍ରାଥମିକ ଭାବେ ଖୁବ କମ୍ ପିଲା ଭାଗ ନେଉଥିଲେ ବି ଏବେ ପ୍ରତିବର୍ଷ ବିଭିନ୍ନ ପୃଷ୍ଠଭୂମିରୁ ୧୫ ହଜାର ପିଲା ପିକକ ଶିଶୁ ମେଳାରେ ଭାଗ ନେଉଛନ୍ତି ।
୧୦. ଗତ ୩୦ ବର୍ଷ ହେଲା ଶିଶୁ ମେଳା ଆୟୋଜନ କରୁଥିବା ପିକକ୍ ଏକ ଦାତବ୍ୟ ଅନୁଷ୍ଠାନ । ଏହି କାର୍ଯ୍ୟକ୍ରମର ବ୍ୟବସାୟୀକରଣ ହୋଇନାହିଁ ଓ ମେଳାରେ ବିନା ଦେୟରେ ଅଂଶଗ୍ରହଣ କରିହୁଏ ।
ବିଭିନ୍ନ ବାଣିଜ୍ୟିକ ପ୍ରତିଷ୍ଠାନ, ସ୍ୱେଚ୍ଛାସେବୀ ସଙ୍ଗଠନ ଓ ଅନ୍ୟାନ୍ୟ ସଙ୍ଗଠନର ଦାନରେ ପ୍ରତିବର୍ଷ ଏହି ମେଳା ଆୟୋଜିତ ହୁଏ ।
ତେବେ ଖର୍ଚ୍ଚ ବଢ଼ିଥିବାରୁ ମେଳାର ବିଭିନ୍ନ ଆବଶ୍ୟକତା ପୂରଣ କରିବା କଷ୍ଟକର ହୋଇପଡୁଛି ।
ଚଳିତ ବର୍ଷ ପ୍ରଥମ ଥର ପାଇଁ ପିକକ୍ ମିଲାପ ୱେବସାଇଟ ମାଧ୍ୟମରେ କ୍ରାଉଡ ଫଣ୍ଡିଂ କରିଥିଲା, ମେଳା ପାଇଁ ଏଥିରୁ ପ୍ରାୟ ୫୦ ହଜାର ଟଙ୍କା ମିଳିଥିଲା ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
